TNP มอบถุงยังชีพ ปชช.ชาวเชียงราย รับผลกระทบโควิด-19
TNP ร่วมกับ “หน่วยงานรัฐ-เอกชน” ของจังหวัดเชียงรายส่งมอบถุงยังชีพช่วยเหลือประชาชนจากผลกระทบ “โควิด-19”
23 ก.ค. 2564

บริษัท ธนพิริยะ จำกัด (มหาชน) หรือ TNP ในฐานะผู้ประกอบธุรกิจค้าปลีกและค้าส่งรายใหญ่ในจังหวัดเชียงรายนำทีมโดย นายธวัชชัย พุฒิพิริยะ กรรมการผู้จัดการ และ เภสัชกรหญิง อมร พุฒิพิริยะ รองกรรมการผู้จัดการ พร้อมทายาท และพนักงาน จับมือกับเทศบาลนครเชียงราย มหาวิทยาลัยราชภัฏเชียงราย หนังสือพิมพ์เชียงรายนิวส์ และอีกหลายหน่วยงานอื่นๆที่เกี่ยวข้องมอบถุงยังชีพ ที่ประกอบไปด้วย อาหาร และเครื่องใช้ต่างๆ ให้กับประชาชนชาวเชียงราย ที่ได้รับผลกระทบจากโควิด-19ณสมาคมสื่อสารมวลชนและนักประชาสัมพันธ์เชียงรายเมื่อเร็วๆนี้ เพื่อเป็นกำลังใจ และเสริมกำลังกาย เคียงข้างชาวเชียงรายและประชาชนทุกคนที่กำลังเผชิญกับสภาวะของการแพร่ระบาดในครั้งนี้
โดยได้รับเกียรติจาก ผศ.ดร.วรินทรีย์ เยาว์ธานี รองอธิการบดี, รศ.ดร.จิรภาศักดิ์ กิตติมาลัย, ผศ.ดร.สุวดี อุปปินใจ มหาวิทยาลัยราชภัฏเชียงราย, นางพัสวี ชุ่มใจ นายกสโมสรไลออนส์เชียงราย, นางกฤษณา เพียราธิสิทธิ์ ผู้บริหารโรงเรียนกฤษณาการประชาสัมพันธ์ถ่ายภาพร่วมกันเป็นที่ระลึก